|  |
| --- |
| Vilniaus autobusai |
|  
Solaris Urbino 18 IV |
| Informacija |
| Vieta | Lietuvos vėliava Lietuva, Vilnius |
| Linijų skaičius | 67 |
| Tinklalapis | vilniausviesasistransportas.lt |
| Eksploatacija |
| Pradėta eksploatuoti | 1945 |
| Operatorius | UAB „Vilniaus viešasis transportas"UAB „Transrevis"UAB „Kautra" |
| Riedmenų skaičius | 387 |
| Vikiteka **Vikiteka: Vilniaus autobusai** |

Vilniaus autobusų parkas
50 maršrutas, Volvo 7700 autobusas
Įvažiavimas į Vilniaus autobusų parką (Verkių g.)
Keleivius viešaisiais autobusų maršrutais Vilniaus mieste veža trys vežėjai: UAB „Vilniaus viešasis transportas", UAB „Transrevis" ir UAB "Kautra" Darbo dienomis į miesto gatves keleivių vežti išvyksta apie 430 autobusų, o poilsio dienomis - 240 autobusų. Autobusais kasdien pervežama apie 298 tūkstančiai keleivių.

Istorija
--------

1909 m. Verslo atstovai pateikia Vilniaus valdybai prašymą suteikti galimybę pervežinėti keleivius Vilniuje ir jo apylinkėse. 

1945 metų lapkričio 18 d. įkuriama Vilniaus keleivių susisiekimo kontora, kurios autobusų parką sudarė 17 senų suremontuotų trofėjinių (vokiečių armijos paliktų) autobusų, taip pat žmonių vežimui pritaikytos „tritonės" – sunkvežimiai ZIS-5, gauti iš rusų kariuomenės. 

1946 m. kovo 13 d. Vilniuje pradedamas reguliarus keleivių susisiekimas: atidaromas pirmas reguliarus maršrutas „Žvėrynas-Geležinkelio stotis", o netrukus autobusai pradėjo kursuoti dar dviem maršrutais. 

1959 m. Vilniaus keleivių susisiekimo kontora pavadinama *Vilniaus autobusų parku*. 

1964 m. Verkių gatvėje pastatyta dabartinė autobusų parko gamybinė bazė. 

1970 m. gegužės mėn. gauti pirmieji Ikarus autobusai, tai buvo 100 vietų talpos Ikarus 556. 1970 m. atvyko 25 tokie autobusai, 1971 m. – dar 45, o 1972 m. – vienuolika. Šio modelio autobusai keleivius vežiojo iki 1981 m.

1972 m. lapkričio 4 d. ėmė kursuoti Ikarus 180 – sudvejinta Ikarus 556 versija. 1972 m. buvo gauta 19 šio modelio autobusų, o 1973 m. – dar 20. Šie autobusai kursavo iki 1984 m.

1992 m. Vyriausybės nutarimu *Vilniaus autobusų parkas* perduodamas į Vilniaus miesto savivaldybės pavaldumą 

1995 m. priėmus naujus įstatymus, kontora *Vilniaus autobusų parkas* įregistruojama kaip uždaroji akcinė bendrovė, visos akcijos perduodamos Vilniaus miesto savivaldybei, suteikiamas specialios paskirties įmonės statusas. 

2001 m. įmonėje vyko didelis reorganizavimas, pakeisti autobusų garažiniai numeriai. 

2003 m. pradžioje, Vilniaus miesto savivaldybė nutarė pakeisti Vilniaus autobusų parko pavadinimą į UAB „Vilniaus autobusai" ir atsisakyti specialiosios paskirties įmonės statuso.

2003 m. viduryje UAB „Vilniaus autobusai" gavo 14 naujų žemagrindžių Mercedes Benz markės autobusų: 4 mažesnius 9,5 metrų ilgio ir 45 vietų CITO bei 10 standartinio ilgio 85 vietų CITARO. Tai buvo pirmieji nauji autobusai po 4 metų pertraukos.

2004 m. metais bendrovė su konkurso nugalėtoju „VOLVO Bus Corporation" sudarė sutartį dėl 90vnt. VOLVO, markės naujų autobusų pirkimo. VOLVO Bus Corporation įsipareigojo pagaminti ir bendrovei per 3 metus kasmet parduoti po 30 (20vnt. - 12m. ir 10vnt. - sudvejintų 18m.) autobusų. Tai leido atnaujinti trečdalį turimo autobusų parko.

2007-2011 m. Iš Skandinavijos šalių, Prancūzijos, Ispanijos, Vokietijos UAB „Vilniaus autobusai" pirko padėvėtus 10-15 metų senumo suskystintomis gamtinėmis dujomis varomus MAN, Mercedes-Benz, Heuliez, Säffle, Carrus autobusus. 

2008-2009 m. su keleivias baigė dirbti paskutiniai Ikarus autobusai. Jau prieš kelerius metus didžioji dalis Ikarus 280 autobusų buvo baigti eksploatuoti arba sutrumpinti į Ikarus 260 autobusus.

2011 m. lapkričio 4 d. UAB „Vilniaus autobusai" įmonė buvo reorganizuota į UAB „Vilniaus viešasis transportas".

2012 m. įvestas daugiafunkcis elektroninis bilietas - Vilniečio kortelė, su kuria galima atsiskaityti už kelionę Vilniaus autobusais ar troleibusais, taip pat išsinuomoti oranžinius dviračius.

2013 m. kovo 27 d. pradėjo važinėti 19 nauji, suspaustomis dujomis varomi „MAN Lion's City A21 CNG" autobusai. Tai yra vokiški autobusai surinkti Poznanėje, Lenkijoje.

Nuo 2013 m. liepos 1 d. Vilniaus viešasis transportas buvo iš esmės pertvarkytas. Atsirado 6 greitieji autobusų maršrutai (stojantys ne visose stotelėse), panaikinta dalis troleibusų ir autobusų maršrutų, pakeistos kai kurios trasos. Vienas esminių pokyčių – maršrutinių taksi eliminavimas.

21 maršrutas, Solaris Urbino 12 III CNG autobusas2014 m. sausio 28 d. pradėjo važinėti 19 nauji, suspaustomis dujomis varomi „Solaris Urbino 12 CNG" autobusai. Tai yra lenkiški autobusai surinkti Poznanėje, Lenkijoje
2014 m. balandžio 29 d. pradėjo važinėti už Ispanijai parduotus taršus leidimus nupirktas 21 naujas „Castrosúa" autobusas: dvidešimt - suspaustomis dujomis varomi „Castrosúa City Versus CNG", ir vienas hibridinis „Castrosúa Tempus Hybrid".

4G maršrutas, Scania Citywide LFA autobusas
11 maršrutas, Isuzu Citibus autobusas
2015 m. rugpjūčio 14 d. atnaujintas naktinių autobusų eismas. Atsirado 5 maršrutai, važinėjantys penktadienio ir šeštadienio naktimis. Įprasti viešojo transporto bilietai juose negalioja. Bilietas perkamas iš vairuotojo ir kainuoja 1 eurą.

2017 m. kovo 7 d. savivaldybės paskelbtą naujo vežėjo parinkimo konkursą laimėjo dviejų bendrovių – UAB „Transrevis" ir Latvijos „Rīgas mikroautobusu satiksme" – konsorciumas. Iš viso naujasis vežėjas dirbs šeštadalyje visų autobusų maršrutų. Sutartis ilgalaikė – septyneriems metams, su galimybe ją pratęsti dar trejiems metams. Mažos talpos UAB „Transrevis" eksploatuojami Isuzu autobusai maršrutuose pasirodė tų metų rugsėjį, o dvigubi Scania autobusai - 2018 m. kovo mėnesį.

2017 m. sukurtas naujas Vilniaus autobusų dažymo stilius - raudonas, su Vilniaus savivaldybės logotipu ir užrašu „Vilnius". Juo buvo dažomi visi nauji ir dalis senų autobusų.

89 maršrutas, Karsan Jest Electric autobusas
2018 m. balandžio 21 d. prasidėjo masinis autobusų parko atnaujinimas. Į gatves išvažiavo pirmieji „Solaris Urbino IV 12" autobusai, vėliau į Vilnių atkeliavo ir „Solaris Urbino IV 18" triašiai autobusai.

2019 m. rugsėjo 22 d. Vilniuje pasirodė pirmieji elektriniai autobusai "Karsan Jest Electric"

2019 m. rugsėjo 28 d. į gatves išvažiavo 10 naujų mažos talpos Isuzu autobusų.

2020 m.sausio mėn. 15 d. nurašytas paskutinis Ikarus autobusas. 

2020 m. vasarą pradėti eksploatuoti „MAN Lion's City" dvigubi autobusai. Po jų įsigijimo darbą baigė paskutiniai aukštagrindžiai autobusai.

10 maršrutas, Solaris Urbino 12 IV autobusas
2022 m. pasirašyta sutartis su UAB "Kautra". Sukurti 6 nauji maršrutai kurie bus aptarnaujami mažos talpos elektriniais mikroautobusais "Altas Novus Cityline".

Modelių sąrašas
---------------

Eksploatuojami autobusai| Vnt. | Autobusų modeliai | Gamybos m. | Kursuoja nuo | Pastabos |
| --- | --- | --- | --- | --- |
| 100 | Solaris Urbino 12 IV | 2018 | 2018 |  |
| 56 | Volvo 7700 | 2004 | 2004 |  |
| 50 | MAN A23 Lion's City G NG313 CNG | 2020 | 2020 |  |
| 50 | Solaris Urbino 18 IV | 2018 | 2018 |  |
| 30 | Volvo 7700A | 2004 | 2004 |  |
| 20 | Iveco Irisbus Castrosua City Versus CNG | 2014 | 2014 |  |
| 19 | Solaris Urbino 12 III CNG | 2013 | 2013 |  |
| 18 | MAN A21 Lion's City NL273 CNG | 2013 | 2013 |  |
| 15 | MAN A21 Lion's City NL273 | 2008 | 2017 | Perpirkti |
| 15 | MAN A23 Lion's City GL NG313 | 2008 | 2017 | Perpirkti |
| 10 | Anadolu Isuzu NovoCiti Life | 2019 | 2019 |  |
| 9 | Neoplan N4421/3 Centroliner | 2000 | 2014 | Perpirkti |
| 8 | MAN A23 NG313 | 2000 | 2015 | Perpirkti |
| 6 | Fiat Ducato Maxi *ALTAS* | 2011 | 2011 |  |
| 5 | Karsan Jest Electric | 2019 | 2019 | Varomi elektra |
| 1 | Neoplan N4407 Centroliner | 2000 | 2011 | Perpirkti |
| 1 | Castrosua Tempus Hybrid | 2014 | 2014 | Šiuo metu nekursuoja |

Tarnybiniai autobusai| Vnt. | Autobusų modeliai | Gamybos m. | Pastabos |
| --- | --- | --- | --- |
| 2 | Citroen Jumper | 2011 | Naudojami vairuotojų pervežimui |
| 2 | VanHool A508 | 1988 | Šiuo metu nenaudojami |
| 1 | Daewoo Lublin 3514 | 2000 | Šiuo metu nenaudojamas |
| 1 | DAF MB200 *HORTEN* | 1985 | Naudojamas vilkti sugedusias viešojo transporto priemones |
| 1 | Mercedes-Benz O405N2 | 1995 | Naudojamas šerkšnui nuo troleibusų kontaktinių tinklų valyti |
| 1 | Peugeot Boxer | 2001 | Naudojamas vairuotojų pervežimui |
| 1 | Karosa B832.1662 | 1998 | Mokomasis autobusas |

Nebeeksplotuojami autobusai| Autobusų modeliai | Gamybos m. | Kursavo iki | Pastabos |
| --- | --- | --- | --- |
| Berkhof Jonckheer-G | 2000 | 2018 | Perpirkti, dabar tarnybiniai Vilniaus Oro Uosto autobusai |
| Carrus K204 City L | 1997 | 2018 | Perpirkti |
| Castrosua CS40 | 1995 | 2020 | Perpirkti |
| DAF MB200 *Repstad* | 2001 | 2009 | Perpirkti |
| Mercedes-Benz 1117L *Ernst Auwärter Clubstar* | 1986 | 2020 | Perpirktas, tarnybinis, tam tikrais atvejais vežė keleivius |
| Heuliez GX217 CNG | 1998 | 2015 | Perpirkti |
| Heuliez GX417 CNG | 1999 | 2019 | Perpirkti |
| Ikarus 556 | 1970 | 1981 |  |
| Ikarus 180 | 1972 | 1984 |  |
| Ikarus 250 | 1989 | 1996 |  |
| Ikarus 260 | 1982 | 2010 |  |
| Ikarus 280 | 1981 | 2009 |  |
| Karosa B741 | 1995 | 2018 |  |
| Karosa B841 | 1999 | 2018 | Vienas autobusas nuvežtas į „Karosa" muziejų Prahoje |
| Mercedes-Benz Sprinter *KOCH* | 2005 | 2021 | Perpirkti |
| MAN A11 NG262 | 1997 | 2020 | Perpirkti |
| MAN A11 NG272 | 1994 | 2018 | Perpirkti |
| MAN A11 NG312 | 1998 | 2020 | Perpirkti |
| MAN A15 NL232 CNG | 1997 | 2014 | Perpirkti |
| MAN A18 NG232 CNG | 1996 | 2017 | Perpirkti |
| MAN A23 NG263 | 2000 | 2019 | Perpirkti |
| MAN A23 NG313 CNG | 1998 | 2019 | Perpirkti |
| Mercedes-Benz O305 | 1992 | 2009 | Perpirkti |
| Mercedes-Benz O305G | 1993 | 2008 | Perpirkti |
| Mercedes-Benz O307 | 1993 | 2007 | Perpirkti |
| Mercedes-Benz O405 | 1986 | 2019 | Perpirkti |
| Mercedes-Benz O405G | 1990 | 2020 | Perpirkti |
| Mercedes-Benz O405GN | 1993 | 2020 | Perpirkti |
| Mercedes-Benz O405GN2 | 1995 | 2016 | Perpirkti |
| Mercedes-Benz O405GN2 CNG | 1995 | 2016 | Perpirkti |
| Mercedes-Benz O405N2 | 1995 | 2019 | Perpirkti |
| Mercedes-Benz O405N2 CNG | 1998 | 2016 | Perpirkti |
| Mercedes-Benz O405N2Ü CNG | 1996 | 2016 | Perpirkti |
| Mercedes-Benz O520 Cito | 1999 | 2017 |  |
| Mercedes-Benz O530 Citaro | 2003 | 2020 |  |
| Neoplan N4021/3NF | 1994 | 2018 | Perpirkti |
| Mercedes-Benz O405 *Ramseier & Jenzer* | 1987 | 2018 | Perpirkti |
| Säffle 5000 | 1996 | 2018 | Perpirkti |
| Säffle System 2000 | 1996 | 2018 | Perpirkti |
| Scania CR112 | 2001 | 2009 | Perpirkti |
| VanHool A300 | 2006 | 2011 | Perpirkti |
| Volvo B10M-60 *Repstad* | 2001 | 2009 | Perpirkti |
| Volvo B10M-60 *VBK M500F* | 2001 | 2009 | Perpirkti |

}

UAB "Transrevis" eksploatuojami autobusai| Vnt.
 | Autobusų modeliai
 | Gamybos m. | Kursuoja nuo | Pastabos
 |
| --- | --- | --- | --- | --- |
| 70
 | Anadolu Isuzu Citibus Yeni
 | 2017
 | 2017
 | Vienas autobusas turi tris durys
 |
| 50
 | Scania Citywide LFA
 | 2018
 | 2018
 |  |
| 1
 | Isuzu Citiport 12
 | ?
 | 2023
 |  |
|

UAB "Kautra" eksploatuojami autobusai| Vnt. | Autobusų modeliai | Gamybos m. | Kursuoja nuo | Pastabos |
| --- | --- | --- | --- | --- |
| 24 | Altas Novus Cityline | 2022 | 2022 | Varomi elektra |

Maršrutai
---------

*Pagrindinis straipsnis – Vilniaus autobusų maršrutai*.
Šiuo metu Vilniuje yra 78 autobusų maršrutai. Autobusų maršrutų ilgis sudaro 1802 km. Mažiausiu intervalu važiuoja greitieji autobusai. Vidutinis intervalas tarp greitųjų autobusų piko metu yra 4-5 minutės.

Šaltiniai
---------

1. ↑  UAB "Vilniaus viešasis transportas" veikla Archyvuota kopija 2017-09-13 iš Wayback Machine projekto.
2. ↑
3. ↑
4. ↑  Vilniaus gatvėse dar 19 nauji „MAN Lion's City" autobusas Archyvuota kopija 2017-09-14 iš Wayback Machine projekto. vilnius.lt
5. ↑  Vilniaus gatvėse dar 19 nauji „Solaris Urbino" autobusas Archyvuota kopija 2017-10-25 iš Wayback Machine projekto. vilnius.lt
6. ↑  Vilniaus gatvėse dar 21 naujas „Castrosúa" autobusas Archyvuota kopija 2017-09-14 iš Wayback Machine projekto. vilnius.lt
7. ↑  Paaiškėjo pirmieji tarptautinio vežėjų parinkimo konkurso Vilniuje nugalėtojai, Vilniaus miesto savivaldybė, 2017 m. kovo 7d.
8. ↑  Vilniaus viešojo transporto atnaujinimas, SĮ „Susisiekimo paslaugos", 2017 m. rugsėjo 5d. Archyvuota kopija 2017-09-13 iš Wayback Machine projekto.
9. ↑  Vilniaus viešojo transporto atnaujinimas, Vilniaus miesto savivaldybė, 2017 m. rugsėjo 5d.
10. ↑  Viešojo transporto atnaujinimas Vilniuje įsibėgėja – į gatves išrieda nauji „Solaris Urbino" autobusai Archyvuota kopija 2018-04-26 iš Wayback Machine projekto.
11. ↑
12. ↑  „Žiemą šaltis nebeparalyžiuos troleibusų judėjimo – pristatyta pirmoji Lietuvoje kontaktinio tinklo valymo technika". *lrt.lt*. 2020-12-08. Nuoroda tikrinta 2020-12-30.
13. ↑  SĮ „Susisiekimo paslaugos" vežėjai Archyvuota kopija 2010-05-12 iš Wayback Machine projekto.

„Autobusų labirintas" Vilniuje VVT plakatai 2018

1.

Susiję straipsniai
------------------

* Vilniaus viešasis transportas
* Vilniaus troleibusai

Nuorodos
--------

* Vilniaus autobusai
* Autobusų eismo tvarkaraščiai Archyvuota kopija 2010-02-07 iš Wayback Machine projekto.

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RViešasis transportas Lietuvoje |
| --- |
|  |
| Autobusai | 
Busturas (Šiauliai) • Kauno autobusai • Kėdbusas (Kėdainiai) • Klaipėdos autobusų parkas • Panevėžio autobusų parkas • Vilniaus autobusai |
|  |
| Keltuvai | 
Aleksoto funikulierius • Gedimino kalno funikulierius • Žaliakalnio funikulierius |
|  |
| Tramvajai | 
Kauno arklinis tramvajus (uždarytas) • Klaipėdos tramvajus (uždarytas) • Vilniaus arklinis tramvajus (uždarytas) |
|  |
| Traukiniai | 
Lietuvos geležinkeliai • Lietuvos geležinkelio stotys |
|  |
| Troleibusai | 
Troleibusai Kaune • Vilniaus troleibusai |
|  |
| Kita | 
Alytaus viešasis transportas (mikroautobusai) • Tarpmiestinių autobusų maršrutai |

 |

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RViešasis transportas Vilniuje |
| --- |
|  |
| Autobusai | 
Vilniaus autobusai • Vilniaus autobusų maršrutai •  Vilniaus autobusų parkas |
|  |
| Troleibusai | 
Vilniaus troleibusai • Antakalnio troleibusų parkas • 2-asis troleibusų parkas |
|  |
| Modeliai | 

|  |  |
| --- | --- |
| Eksploatuojami | 
Škoda 14Tr · Škoda 14TrM · Škoda 15Tr · Solaris Trollino 15 AC · Amber Vilnis 12 AC |
|  |
| Neeksploatuojami | 
Škoda 8Тr · Škoda 9Tr · Jelcz 120MT |

 |
|  |
| Kita | 
Susisiekimo paslaugos • UAB Vilniaus viešasis transportas |

 |